**TUKUMA NOVADA DOME**

**SAIMNIECĪBAS UN UZŅĒMĒJDARBĪBAS VEICINĀŠANAS**

**KOMITEJA**

**SĒDES DARBA KĀRTĪBA**

Tukumā

**2016.gada 9.martā**

**plkst.13:30**

1. Par Tukuma pilsētas satiksmes organizācijas un drošības uzlabošanas, transporta infrastruktūras attīstības koncepciju 2017. – 2023.gadam.

 ZIŅO: Ģ.Ruģelis

2. Par nedzīvojamo telpu iznomāšanu.

 ZIŅO: V.Bērzājs

Komitejas priekšsēdētājs A.Volfs

1.§.

**Par Tukuma pilsētas satiksmes organizācijas**

**un drošības uzlabošanas, transporta infrastruktūras**

**attīstības koncepciju 2017. – 2023.gadam**

*Iesniegt izskatīšanai Domei šādu lēmuma projektu:*

Saskaņā ar Tukuma novada Domes 2015.gada 22.decembra lēmumu (prot.Nr.14,5.§.) „Par pašvaldībām Tukuma novada attīstības programmas 2015.-2021.gadam apstiprināšanu” noteikta nepieciešamība izstrādāt Tukuma pilsētas satiksmes organizācijas un drošības uzlabošanas, transporta infrastruktūras attīstības koncepciju 2017.-2023.gadam.

Pamatojoties uz likuma „Par pašvaldībām” 12.pantu, 15.panta pirmās daļas 2.punktu:

1. uzsākt Tukuma pilsētas satiksmes organizācijas un drošības uzlabošanas, transporta infrastruktūras attīstības koncepcijas 2017. – 2023.gadam izstrādi,

2. par Tukuma pilsētas satiksmes organizācijas un drošības uzlabošanas, transporta infrastruktūras attīstības koncepcijas 2017. – 2023.gadamizstrādes vadītāju apstiprināt Domes Attīstības nodaļas vadītāju Anitu Šēlundu,

3. apstiprināt Tukuma pilsētas satiksmes organizācijas un drošības uzlabošanas, transporta infrastruktūras attīstības koncepcijas 2017. – 2023.gadam darbauzdevumu (pievienots),

4. kontroli par lēmuma izpildi uzdot pašvaldības izpilddirektoram Māris Rudaus-Rudovskim.

Nosūtīt:

- Kom. nod.

- Attīst. nod.

-

-

-

Sagatavoja Komunālā nod. L.Koršunova

**TUKUMA PILSĒTAS SATIKSMES ORGANIZĀCIJAS UN DROŠĪBAS UZLABOŠANAS,TRANSPORTA INFRASTRUKTŪRAS ATTĪSTĪBAS KONCEPCIJAS 2017.-2023.GADAM**

**DARBA UZDEVUMS**

1. **Izstrādes mērķis:**
	1. Izstrādāt Tukuma pilsētas satiksmes organizācijas un drošības uzlabošanas, transporta attīstības koncepciju 2017.-2023.gadam ietverot autotransporta infrastruktūru, velotransporta infrastruktūru un gājēju infrastruktūru.
	2. Nodrošināt atbilstību Latvijas ilgtspējīgas attīstības stratēģijā līdz 2030.gadam noteiktajiem mērķiem un uzdevumiem, kā arī atbilstību Nacionālajā attīstības plānā 2014.-2020.gadam noteiktajiem mērķiem un uzdevumiem.
2. **Attīstības koncepcijas uzdevumi:**
	1. Izvērtēt esošo transporta infrastruktūru Tukuma pilsētā:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā.
	2. Noteikt attīstības problēmas un iespējas Tukuma pilsētā:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā.
	3. Noteikt attīstības vīzija:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā.
	4. Noteikt attīstības mērķi:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā.
	5. Noteikt uzdevumus mērķu sasniegšanai:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā.
	6. Noteikt orientējošo finansējumu, prioritātes un laika grafiku koncepcijas realizācijai.
	7. Sociāli ekonomiskie ieguvumi.
3. **Attīstības koncepcijas saturs:**
	1. Ievads:
		1. Teritoriju izpētes metodikas apraksts, identificēto teritoriju un infrastruktūras apraksts un novērtējums;
		2. Normatīvo aktu analīze un skaidrojumi;
	2. Paskaidrojuma raksts:
		1. Esošo datu un informācijas izpēte.
		2. SVID analīze.
	3. Tukuma pilsētas satiksmes organizācijas un drošības uzlabošanas, transporta attīstības koncepcija 2017.-2023.gadam:
		1. Autotransporta infrastruktūrā;
		2. Sabiedriskā transporta infrastruktūrā;
		3. Velosatiksmes infrastruktūrā;
		4. Gājēju infrastruktūrā;
		5. Attīstības principi (autotransporta (t.sk.autostāvvietas) infrastruktūrā; sabiedriskā transporta infrastruktūrā; velosatiksmes infrastruktūrā; gājēju infrastruktūrā).
		6. Konceptuāla shēma autotransporta (t.sk.autostāvvietas), sabiedriskā transporta, velosatiksmes un gājēju tīklam;
		7. Prioritārie attīstības virzieni autotransporta (t.sk.autostāvvietas), sabiedriskā transporta, velosatiksmes un gājēju tīklam;
	4. Rīcības plāns Tukuma pilsētas satiksmes organizācijas un drošības uzlabošanas, transporta attīstības koncepcijas realizācijai (ietverot orientējošās izmaksas).
	5. Sociāli ekonomiskie ieguvumi.

2.§.

*Projekts*

**Par nedzīvojamo telpu iznomāšanu**

*Iesniegt izskatīšanai Domei šādu lēmuma projektu*:

1. Biedrība „Līdzvērtība”, reģistrācijas Nr.40008230240, juridiskā adrese: Talsu iela 20, Tukums, Tukuma novads (turpmāk – Biedrība), 19.02.2016. iesniegumā Nr.984 lūdz pagarināt nedzīvojamo telpu Melnezera ielā 1, Tukumā, Tukuma novadā, nomas līguma Nr.TND/2-58.2.3/15 termiņu, lai turpinātu Biedrības darbību.

Īpašumu apsaimniekošanas un privatizācijas komisija konstatē, ka Biedrība izmanto nedzīvojamās telpas 34,0 m2 platībā Melnezera ielā 1, Tukumā, Tukuma novadā, lai apvienotu personas ar invaliditāti, cilvēkus ratiņkrēslos, kā arī piesaistītu ģimenes ar īpašām vajadzībām, veicinātu cilvēku ar invaliditāti integrāciju sabiedrībā, iesaistot viņus aktivitātēs, popularizējot un atbalstot veselīgu dzīvesveidu. Telpu nomas termiņš beidzas 2016.gada 11.martā.

Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4.apakšpunkts nosaka, ka „*Nomas objektu iznomā biedrībām, nodibinājumiem, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu, un starptautiskajām organizācijām”.*

Tukuma novada Domes 24.03.2011. noteikumu Nr.9 „Par nedzīvojamo telpu nomas maksu” 4.1.1.apakšpunkts nosaka, ka nedzīvojamām telpām Tukuma pilsētā, kas atrodas ēkas virszemes stāvos, par katru labiekārtotības pakāpi (ūdensvadu, centrālo apkuri, kanalizāciju) palielinot maksu par 10%, tiek noteikta nomas maksa – 2,13 *euro* par 1 m2 mēnesī.

 Pamatojoties uz likuma „Par pašvaldībām“ 21.panta pirmās daļas 27.punktu, Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4.apakšpunktu, 7.punktu, 9.punktu likuma „Par nekustamā īpašuma nodokli“ 2.panta septīto daļu, Tukuma novada Domes 24.03.2011. noteikumu Nr.9 „Par nedzīvojamo telpu nomas maksu 4.punktu:

1.1. pagarināt nedzīvojamās telpas (kadastra Nr.9001 501 0011, kadastra apzīmējums 9001 001 0409 007, 1.stāvā telpa Nr.9 saskaņā ar pievienoto nomas telpu plānu) ar kopējo platību 34,0 m2 Melnezera ielā 1, Tukumā, Tukuma novadā, nomas līguma Nr.TND/2-58.2.3/15 termiņu ar **biedrību „Līdzvērtība”** līdz 2017.gada 10.martam;

1.2. noteikt telpas Nr.9 nomas maksu 2,76 *euro* par 1 m2 (bez PVN) (2,13+0,21+0,21+0,21) mēnesī;

1.3. papildus noteiktajai nomas maksai tiek aprēķināts nekustamā īpašuma nodoklis;

1.4. atbrīvot Biedrību no lēmuma 1.2. un 1.3.apakšpunktā noteiktās maksas sakarā ar to, ka telpas tiek izmantotas pašvaldības autonomās funkcijas veikšanai un Biedrības darbība daļēji tiek finansēta no pašvaldības budžeta līdzekļiem;

1.5. atsevišķi no nomas maksas nomniekam jāveic maksa par elektroenerģiju un saņemtajiem pakalpojumiem;

1.6. uzdot Domes Juridiskajai nodaļai līdz 2016.gada 1.aprīlim sagatavot vienošanos par izmaiņām nedzīvojamo telpu nomas līgumā ar biedrību „Līdzvērtība”.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

2. Biedrība „Gaišie darbi”, reģistrācijas Nr.40008243828, juridiskā adrese: Lielā iela 20k-1-2, Tukums, Tukuma novads (turpmāk – Biedrība), 04.02.2016. iesniegumā Nr.633 lūdz iznomāt nedzīvojamās telpas Melnezera ielā 1, Tukumā, Tukuma novadā, un rast iespēju atbrīvot Biedrību no nomas maksas.

Biedrība ir bezpeļņas organizācija, kas nodarbojas ar labdarību un sniedz atbalstu maznodrošinātām un trūcīgām ģimenēm ar bērniem Tukuma pilsētā un novadā. Biedrība dibināta un uzņēmuma reģistrā ierakstīta 2015.gada 27.oktobrī. Biedrības darbības pamatā ir ziedojumu piesaistīšana no privātpersonām un vietējiem uzņēmumiem, kas sevī ietver dažādu mantu, sadzīves tehniku, drēbju, skolas piederumu, pārtikas preču un citu lietu saņemšanu no brīvprātīgiem ziedotājiem. Biedrība lūdz nodot viņu rīcībā telpā esošās biroja mēbeles.

Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4.apakšpunkts nosaka, ka „*Nomas objektu iznomā biedrībām, nodibinājumiem, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu, un starptautiskajām organizācijām”,* līdz ar to telpu nomas izsole nav nepieciešama.

Tukuma novada Domes 24.03.2011. noteikumu Nr.9 „Par nedzīvojamo telpu nomas maksu” 4.1.1.apakšpunkts nosaka, ka nedzīvojamām telpām Tukuma pilsētā, kas atrodas ēkas virszemes stāvos, par katru labiekārtotības pakāpi (ūdensvadu, centrālo apkuri, kanalizāciju) palielinot maksu par 10%, tiek noteikta nomas maksa – 2,13 *euro* par 1 m2 mēnesī.

Pamatojoties uz likuma „Par nekustamā īpašuma nodokli” 2.panta septīto daļu, Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4.apakšpunktu, 7.punktu un Tukuma novada Domes 24.03.2011. noteikumu Nr.9 „Par nedzīvojamo telpu nomas maksu” 4.1.1.apakšpunktu:

2.1. noslēgt nedzīvojamās telpas (kadastra Nr.9001 501 0011, kadastra apzīmējums 9001 001 0409 007, 1.stāvā telpa Nr.8 saskaņā ar pievienoto nomas telpu plānu) ar kopējo platību 34,4 m2 Melnezera ielā 1, Tukumā, Tukuma novadā, nomas līgumu ar **biedrību „Gaišie darbi”** uz vienu gadu;

2.2. noteikt telpas Nr.8 nomas maksu 2,76 *euro* par 1 m2 (bez PVN) (2,13+0,21+0,21+0,21) mēnesī;

2.3. papildus noteiktajai nomas maksai tiek aprēķināts nekustamā īpašuma nodoklis;

2.4. atbrīvot Biedrību no lēmuma 2.2. un 2.3.apakšpunktā noteiktās maksas sakarā ar to, ka telpas tiek izmantotas pašvaldības funkciju veikšanai un Biedrības darbība daļēji tiek finansēta no pašvaldības budžeta līdzekļiem;

2.5. atsevišķi no nomas maksas nomniekam jāveic maksa par elektroenerģiju un saņemtajiem pakalpojumiem;

2.6. uzdot Domes Juridiskajai nodaļai līdz 04.04.2016. sagatavot nedzīvojamo telpu nomas līgumu ar biedrību „Gaišie darbi”.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

3. Pašvaldības aģentūra „Tukuma novada sociālais dienests” (turpmāk - Aģentūra), reģ.Nr.90009182572, juridiskā adrese Tidaholmas iela 1, Tukums, Tukuma novads, 2016.gada 19.februāra iesniegumā Nr.966 lūdz pagarināt nedzīvojamo telpu „Rīti”, Slampes pagastā, Tukuma novadā, nomas līguma TNSD/4-46.1/11/45 termiņu uz 10 gadiem, lai nodrošinātu Aģentūras funkciju izpildi.

Īpašumu apsaimniekošanas un privatizācijas komisija konstatē, ka 2011.gada 11.februārī Aģentūra ar Slampes un Džūkstes pagastu pārvaldi noslēgusi nedzīvojamo telpu „Rīti” Slampes pagastā, Tukuma novadā, nomas līgumu, par kopējo platību 601,7 m2 nomu. Nomnieks telpas izmanto Slampes un Džūkstes kopienas centra „Rīti” un Aģentūras funkciju izpildes nodrošināšanai. Nomas līguma termiņš beidzies 2016.gada 11.februārī.

Publiskas personas finanšu līdzekļu un mantas izšķērdēšanas novēršanas likuma 6.1 panta pirmā daļa paredz, ka publiska persona nekustamā īpašuma nomas līgumu slēdz uz laiku, kas nav ilgāks par 12 gadiem.

Ministru kabineta 08.06.2010. noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4.apakšpunkts nosaka, ka „*Nomas objektu iznomā biedrībām, nodibinājumiem, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu, un starptautiskajām organizācijām”, savukārt* 9.punkts nosaka – *Iznomātājam, ievērojot sabiedrības intereses un lietderības apsvērumus, ir tiesības izlemt, vai attiecīgā nomas līguma termiņu pagarināt ar nomnieku (nerīkojot izsoli), kas labticīgi pildījis attiecīgajā līgumā noteiktos nomnieka pienākumus, tai skaitā tam nav nenokārtotu parādsaistību pret iznomātāju, kā arī iznomātājam zināmu nekustamā īpašuma uzturēšanai nepieciešamo pakalpojumu maksājumu parādu, vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu [..].*

Pamatojoties uz likuma „Par pašvaldībām“ 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Ministru kabineta 08.06.2010. noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 4.4 apakšpunktu un 9.punktu, likuma „Par nekustamā īpašuma nodokli“ 2.panta septīto daļu:

3.1. pagarināt nedzīvojamo telpu pirmajā stāvā (telpas Nr.1, Nr.2, Nr.3, Nr.4, Nr.5, Nr.14, Nr.15, Nr.16., Nr.17, Nr.18, Nr.19, Nr.20, Nr.21, Nr.22, Nr.23) 241,6 m2kopplatībā un telpu otrajā stāvā (Nr.1, Nr.2, Nr.3, Nr.4, Nr.5, Nr.6, Nr.7, Nr.8, Nr.9, Nr.10, Nr.11, Nr.12, Nr.13, Nr.14, Nr.15, Nr.16, Nr.17) 352,35 m2kopplatībā (saskaņā ar \_\_\_\_\_\_ tehniskās inventarizācijas lietu Nr. \_\_\_\_ ), ar kopējo platību 593,95 m2 „Rīti”, Slampē, Slampes pagastā, Tukuma novadā, nomas līguma TNSD/4-46.1/11/45 termiņu ar **pašvaldības aģentūru “Tukuma novada** **sociālais dienests”** līdz 2023.gada 10.februārim;

3.2. noteikt telpu nomas maksu 2,77 *euro* (bez PVN) par 1 m2 mēnesī;

3.3. papildus noteiktajai nomas maksai tiek aprēķināts nekustamā īpašuma nodoklis;

3.4. atbrīvot Aģentūru no lēmuma 3.2. un 3.3.apakšpunktā noteiktās maksas sakarā ar to, ka telpas tiek izmantotas sociālās palīdzības nodrošināšanai un Aģentūras darbība tiek finansēta no pašvaldības budžeta līdzekļiem;

3.5. uzdot Slampe un Džūkstes pagastu pārvaldei līdz 2016.gada 4.aprīlim sagatavot vienošanos ar Aģentūru par izmaiņām nedzīvojamo telpu nomas līgumā, nemainot pārējos līguma nosacījumus.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Nosūtīt:

- Fin. nod.

- Īp. nod.

- Jur. nod.

- Admin. nod.

- izraksti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja: Īpašumu nod. (D.Šmite)

Izskatīts Īpašumu apsaimniekošanas un privatizācijas komisijā